stanford-oval/wikipedia huggingface dataset:
צופר (רכב)
הערות שוליים

↑  צופר בערבית, באתר ערביט

מילה ערבית ביום, ‏פברואר 2021
↑  FIAMM, FIAMM Acoustic devices
↑  מילון סימני צפירות הרכבת בארצות הברית
| --- | --- |
בקרת זהויות :  GND: 1121144136 
צופר רכב חשמלי מודרני
צופר רכבת על קטר
קארוי אסלאני

| --- | --- |

 לידה:  22 באפריל 1908 אדה קלה, רומניה 
 פטירה:  8 בדצמבר 1938 (בגיל 30) דורוג, הונגריה 
 שם לידה:  Ausländer Károly 
 מדינה:  הונגריה 
 מקום קבורה:  בית הקברות פרקשרטי בבודפשט 
 שפות היצירה:  הונגרית 
 
קארוי אסלאני (במקור אַאוּסְלנדר-Ausländer, בהונגרית: Aszlányi Károly; אדה קלה, 22 באפריל 1908 – דורוג, 8. בדצמבר 1938) היה סופר, מחזאי, עיתונאי יהודי-הונגרי. אביו, דז'ה אסלאני (1869-1947), היה משורר ופילוסוף. קארוי היה הומוריסט מצוין, הושפע מההומור הבריטי ומהבורלסקה הקולנועית האמריקאית, אך הוא הציג את יצירותיו בהומור שורשי עמוק של בודפשט.
שמותיו הספרותיים

שמות העט שלו היו קארוי אסלאני ו"קירק ואן הוסום".
ביוגרפיה

אסלאני נולד באי המיוחד על הדנובה אדה קלה, שהיה פעם מול אורשובה. ((האי אינו קיים היום. קרוב לוודאי שזה האי שמסופר עליו בספרו המפורסם של מור יוקאי "איש הזהב" (Az Aranyember) בשם "האי של אף אחד")). על פי הרישום בתעודת הנישואין שלו, מקום הולדתו היה טופאש במחוז קרשו-סרני שסופח לאורשובה לאחר 1910. הוא למד בזרניאנין שהיום בסרביה (בהונגרית שמו Nagybecskerek), התגורר גם בווינה ולמד בבתי ספר למוזיקה בגרמניה ובדנמרק. הוא היה גם כתב של שפורטהירלאפ (Sporthírlap) עיתון ספורט הונגרי. בשנת 1927 זכה בפרס בתחרות הסיפור הקצר בכתב העת הספרותי החשוב ניוגט עם יצירתו איש השלג. בשנת 1930 הציג את מחזהו "מבוקש נוכל" ב"תיאטרון הקאמרי הלאומי (Nemzeti Kamaraszínház). כתוצאה מהצלחתה של עבודה זו, הפך אסלאני לסופר אמיתי. מרבית עבודותיו פורסמו במוסד הספרותי נובה, והמו"ל העסיק אותו גם כמתורגמן. אשתו, אילונה רוזה הורבאט (וספרם, 11 בפברואר 1906 - ??) בתם של זולטאן הורבאט ומריה ראץ, נישאה לו ב-14 בספטמבר 1937 בבודפשט. מותו לא התרחש בדיוק במקום ידוע, אלא בסמוך לאבן הדרך ה-57 ליד העיר דורוג (עיר בצפון מרכז הונגריה). בזמן שאסלאני נהג במכונית הוא משך לפתע את ההגה כדי שלא יפגע בילד על הכביש. הוא התנגש בעץ ומת ככל הנראה מייד במקום.
עבודותיו העיקריות > רומנים > בתור קארוי אסלני

כסף באופק. רוֹמָן ; 1929
אי אפשר להכות את Haybody למוות. רומן. 1932 (ספרים של פשטי הירלאפ)
מי שבורח מפני הכסף. רומן. 1933
התוף בעל תחתית כפולה. רומן. 1933
טיול סביב הכיסא החשמלי. רומן;  1933
סילווסטר ;  1934
דרמה על הגג. רוֹמָן ; 1934
התא החשוך. רומן פשע ; 1934
חופשה הרפתקנית. 1934
שבע סטירות. רוֹמָן. 1934
אנחנו לא פוחדים מהזאב. רוֹמָן ; 1934
גם לישון אסור(1935)
הרבה מהומה בשל אמי (1935)
המיליונר שנחצה לשניים. רוֹמָן ;1935
מלך הגנבים. רוֹמָן ; 1935
המוות שנאטם בקיר. רוֹמָן ; 1935
גילוי פארק הצפון ; 1936
הסכסוך המסתורי (1936)
גז שפכים 1936
ברנדפורד עושה סדר (Bp., 1937)
המלכודת שנחפרה לאחר. רוֹמָן ; 1937
האיש העשיר. רוֹמָן ; נובה,  1938
היזהר כשהרכבת באה! רוֹמָן ; 1939
רמאים. רוֹמָן ; 1939
עבודותיו העיקריות > רומנים > בתור קירק ואן הוסום

הכתב המנומנם ; 1933
בתו של מלך הפח ; 1933
הרפתקאותיו של אלוף אגרוף ; 1933
עבודותיו העיקריות > רומנים > תרגומיו

לסלי צ'רטריס : פגישה עם הנמר (וינה, 1967)
עבודותיו העיקריות > כתבים אחרים, שירים

מערב
עבודותיו העיקריות > מחזות

מבוקש נוכל (הוצג: 1930)
קומדיה אמריקאית (1938)
עבודותיו העיקריות > סרטים

Sieben Ohrfeigen ; שבע סטירות (1937)
הגברת קצת מוזרה (1938)
התמקמות (1938)
פרח הבר של ג'ימשי (1939)
הרבה מהומה בגלל אמי (Bp., 1940)
המשפחה המושלמת (1942)
Se io fossi onesto (1942)
Sieben Ohrfeigen ; שבע סטירות (1970)
Sieben Ohrfeigen; שבע סטירות (1971)
הרבה מהומה בגלל אמי (1998)
עבודותיו העיקריות > סרט טלוויזיה

קומדיה אמריקאית (1978). תסריט: אישטוואן יוהאס, בבימויו של מרטון קרינטי
ראו גם

BZ: Károly Aszlányi
"Aszlányi Károly művei a Magyar Elektronikus Könyvtárban".
פרופיל של אסלאני במוי
לקריאה נוספת

לקסיקון ביוגרפי הונגרי 1967
מיהו מי בספרות ההונגרית? ISBN 963-8607-10-6
ביוגרפיה באתר האגודה להיסטוריה של Sci-Fi ההונגרית
הערות שוליים

↑  Aszlányi Károly. Magyar Életrajzi Index. Petőfi Irodalmi Múzeum. Hozzáférés ideje: 2016. május 20.
↑  http://magyarnarancs.hu/konyv/elsullyedt_szerzok_xxii_a_pehelysuly_bajnoka_-_aszlanyi_karoly_1908-1938-72336
↑  Halálesete bejegyezve Dorog állami halotti akv. 75/1938. folyószám alatt.
↑  Budapest XI. kerületi házassági anyakönyv 1937. évi 444. bejegyzése
| --- | --- |
בקרת זהויות :  NLI: 987007370890505171  PLWABN: 9810594794505606  BnF: cb17944742b (data)  CiNii: DA02393243  GND: 127436057  ICCU: CUBV008920  ISNI: 0000 0001 1003 7374  LCCN: nb2005010402  NKC: xx0153801  NLG: 171960  NTA: 070956979  RERO: 02-A008586748  VIAF: 109684117   WorldCat (עם VIAF): 109684117
קבוע צ'אמפרנאוונה

במתמטיקה, קבוע צאמפרנאוונה (Champernowne constant), המסומן כ- C_{10}, הוא מספר ממשי שהצגתו העשרונית מתקבלת מהדבקת ההצגה של המספרים הטבעיים בזה אחר זה:
 C_{10}=0.12345678910111213141516\dots . הקבוע הוגדר על ידי דייוויד צ'אמפרנאוונה בשנת 1933.
קבועים דומים אפשר להגדיר לכל בסיס ספירה:  C_{b}, הוא המספר שההצגה שלו בבסיס b מתקבלת מהדבקת ההצגה של המספרים הטבעיים בבסיס זה בזה אחר זה. לדוגמה, 
 C_{2}=0.11011100101110111\dots 
ו-
 C_{3}=0.12101112202122\dots 
קבוע צ'אמפרנאוונה ה-b שווה לסכום הטור  C_{b}=\sum _{n=1}^{\infty }\sum _{k=b^{n-1}}^{b^{n}-1}{\frac {k}{b^{n(k-b^{n-1}+1)+(b-1)\sum _{l=1}^{n-1}b^{l-1}l}}}.
תכונות

כל מספר  C_{b} הוא מספר טרנסצנדנטי נורמלי בבסיס  b: רצפי ספרות בפיתוח העשרוני מתנהגים כאילו נבחרו באקראי בהתפלגות שווה. מידת האי-רציונליות של האיבר  C_{b} היא  b.
את המספר  C_{10} ניתן להציג כשבר משולב באופן הבא:
C_{10}=[0;8,9,1,149083,1,1,1,4,1,1,1,3,4,1,1,1,15,
 4\,57540\,11139\,10310\,76483\,64662\,82429\,56118\,59960\,39397\,10457\,55500\,06620\,04393\,09026\,26592\,56314\,93795\,32077\,47128\,65631\,38641\,20937\,55035\,52094\,60718\,30899\,84575\,80146\,98631\,48833\,59214\,17830\,10987,
 6,1,1,21,1,9,1,1,2,3,1,7,2,1,83,1,156,4,58,8,54,\dots ].
כאשר חושבים על קבוע צ'אמפרנאוונה כמילה אינסופית מעל האלפבית המתאים לבסיס הספירה (למשל,  C_{10} הופכת למילה אינסופית מעל האלפבית בן עשר הספרות), מתקבלת מילה מילה רקורנטית שאינה רקורנטית-אחידה.
ראו גם

קבוע ארדש-קופלנד
קבוע ליוביל
קו 7 (הרכבת התחתית של מדריד)

קו 7 של הרכבת התחתית של מדריד (בספרדית: línea 7) הוא קו רכבת תחתית במערכת הרכבת התחתית של מדריד. הקו, שנפתח בשנת 1974 ממלא תפקיד חשוב בשירות המערכת ומקשר בין מספר קווים אחרים. הקו נוסע לאורך כל מסלולו מתחת לאדמה. סמל המסלול של הקו הוא בצבע כתום ופועלות בו 22 תחנות על 18.8 קילומטר מקצה לקצה. אף על פי שמספר הקו הוא 7 הוא נבנה שנים רבות לפני קו 6 וזאת עקב העיכובים הרבים שהיו בבנייתו של קו 6.
מסלול הקו

קו 7 אשר הוא אחד הקווים הארוכים ביותר במערכת חוצה את מדריד ממזרח למערב וממרכז העיר לצפונה. את מסלולו הוא מתחיל מאזור התפר שבין השכונות המזרחיות של מדריד לפרברים. במרכז העיר הוא נוסע במסלול משותף עם קווים רבים נוספים ועוצר בתחנות הצטלבות רבות. סמוך למערב העיר פונה הקו לכיוון צפון במסלול ישר כלפי מעלה. הוא מגיע עד לפרברים הצפוניים של מדריד שם נמצאת תחנתו הסופית.
קו 5 של הרכבת התחתית של ניו יורק

| --- | --- |


 מידע כללי
 מדינה:  ארצות הברית
 עיר:  ניו יורק סיטי
 שם המערכת:  הרכבת התחתית של ניו יורק
 מידע על הקו
 רוחב המסילה:  1435 מ"מ 
 צבע על המפה:  ירוק
 מספר התחנות:  53
 תרשים הקו
 
 
קו 5, או בשמו המלא קו מהיר שדרת לקסינגטון (באנגלית: Lexington Avenue Express) הוא קו רכבת תחתית באגף A במערכת הרכבת התחתית של ניו יורק, צבע המסלול של הקו הוא בצבע ירוק והוא עוצר ב-53 תחנות. הקו חוצה את ברונקס ומנהטן מצפון לדרום ובשדרת לקסינגטון שבמנהטן הוא הופך למהיר ומדלג על תחנות רבות. הקו מגיע בקצהו הדרומי עד למנהטן תחתית אך יש לו מספר שלוחות שמגיעות עד לברוקלין ולקווינס. הקו אינו נוסע על מסילה נפרדת והוא משותף לקווים אחרים לכל אורכו למעט קטע קטן בצפון ברונקס שבו הוא עובר במסילה נפרדת.
מסלול הקו

הקו שמתפצל פעמים רבות מתחיל את מסלולו בצפון מזרח רובע הברונקס שבצפון ניו יורק. במנהטן הקו עובר במסלול משותף עם קווים רבים נוספים, אך בעוד הם עוצרים ברוב התחנות, קו זה מדלג על תחנות רבות והופך למהיר. המסלול המרכזי של הקו מסתיים במנהטן תחתית אך מסלול נוסף ממשיך הלאה משם מזרחה ונכנס לברוקלין. הקו חוצה את ברוקלין לכיוון מזרח אך באזור פארק פרוספקט מתפצל שוב הקו, חציו ממשיך לכיוון מזרח וחציו האחר לכיוון דרום ברוקלין.
קו 8 (הרכבת התחתית של מדריד)

קו 8 של הרכבת התחתית של מדריד (בספרדית: línea 8) הוא קו רכבת תחתית במערכת הרכבת התחתית של מדריד. הקו, שנפתח בשנת 1998 ממלא תפקיד חשוב בשירות המערכת ומקשר בין נמל התעופה מדריד-בראחס אל מרכז העיר. הקו נוסע לאורך כל מסלולו מתחת לאדמה. סמל המסלול של הקו הוא בצבע ורוד ופועלות בו 8 תחנות על 16.4 קילומטר מקצה לקצה. אף על פי שמספר הקו הוא 8 הקו נבנה בפועל רק שנים רבות לאחר פתיחתם של קווים 9 ו- 10.
קו 8 הוא הקו היחיד שמסלולו הוחלף לחלוטין כאשר במסגרת מבצע השיפוץ שבוצע בו שונה מסלולו מן הקצה אל הקצה.
מסלול הקו

הקו אשר מקשר בין כל הטרמינלים בנמל התעופה מדריד-בראחס אל מרכז העיר מתחיל את מסלולו מטרמינל 4 שבנמל התעופה. הוא עוצר גם בטרמינלים 1 ו- 2 ומשם פונה מערבה לכיוון מרכז העיר. הקו הנוסע במסלול מהיר עוצר בתחנות מועטות ומגיע עד למרכז העיר שם נמצאת תחנתו הסופית של הקו.
קבוצת הנוער (סדרת טלוויזיה)

| --- | --- |

כרזת העונה הראשונה
 סוגה:  דרמת ספורט
 יוצרים:  ויאצ'סלב מורוגוב
 כותבים:  לאוניד קופרידו אלכסנדר בולינקו אלכסנדר טיקון סרגיי אולחניק
 בימוי:  סרגיי ארלאנוב (עונות 1—2)  אנדריי גולובקוב (עונות 1—6)
 שחקנים:  אלכסנדר סוקולובסקי אנה מיכאילובסקאיה מקאר זאפורוז'סקי דניס ניקיפורוב
 פסקול:  לאוניד לנר
 ארץ מקור:  רוסיה 
 שפות:  רוסית
 מספר עונות:  6 
 מספר פרקים:  260 
 הפקה
 מפיק:  דמיטרי טברצ'וק דמיטרי רודובסקי מיכאיל אגייב סרגיי ארלאנוב ולדימיר נקליודוב דאריה לגוני-פיאלקו יקטרינה אנדריינקו
 מפיקים בפועל:  פיודור בונדרצ'וק ויאצ'סלב מורוגוב אנדריי פדולוב אלכסנדר מדבדקו אנדריי רזניק אלכסיי בלאז'נוב
 חברת הפקה:  Art Pictures Studio
 הפצה:  ערוץ CTC
 אתר צילומים:  מוסקבה
 צלמים:  סרגיי קיסליוב דניס סעידוב ויאצ'סלב סוטניקוב
 אורך פרק:  48 דקות
 שידור
 רשת שידור:  ערוץ CTC
 פורמט (תמונה):  HDTV i1080
 פורמט (קול):  dolby audio
 תקופת שידור מקורית:  7 באוקטובר 2013 – 14 בפברואר 2019
 קישורים חיצוניים
 אתר רשמי
 דף התוכנית ב-IMDb
 
קבוצת הנוער (ברוסית: Молодёжка) הוא שמה של סדרת טלוויזיה רוסית אשר שודרה במקור החל משנת 2013 ועד 2019 (6 עונות) בערוץ CTC. הסדרה הופקה במימון משותף ובחסות ליגת ההוקי הקונטיננטלית, KHL.
הסדרה הפכה לאחת מסדרות הטלוויזיה הפופולריות ברוסיה וזכתה להצלחה רבה בעקבות הצלחת סרט הקולנוע "אגדה מספר 17". הסדרה זכתה בכמה פרסים, ביניהם פרס האקדמיה הרוסית לטלוויזיה כסדרת הטלוויזיה הטובה ביותר לשנת 2017 ובפרס התאחדות מפיקי הקולנוע והטלוויזיה כסדרת הטלוויזיה הטובה ביותר לשנת 2014.
עלילה

בקבוצת ההוקי קרח לנוער "הדובים" מתמנה מאמן חדש: סרגיי מאקייב, בעברו שחקן NHL, שמקבל על עצמו את המשימה לאחד את הקבוצה. אלא שזו מתבררת כמשימה לא קלה: השחקנים לא מגלים אמפתיה וכל אחד שקוע בצרות משלו: יש להם משפחה, חיים אישיים ולימודים שתופסים נתח חשוב יותר עבורם. אבל מאקייב הוא לא אדם שמוותר ויהיה עליו לרתום את כל יכולותיו כדי להפוך את השחקנים המפורדים למקשה אחת ויחידה שתביא לקבוצה רצף ניצחונות והישגים במסגרת משחקי ליגת ההוקי לנוער.
שחקנים ודמויות

דניס ניקיפורוב - סרגיי מאקייב, מאמן הקבוצה, לשעבר שחקנה של מונטריאול קנדיאנס מ-NHL.
אלכסנדר סוקולובסקי - יגור שצ'וקין, החלוץ המרכזי של קבוצת "הדובים"
מקאר זאפורוז'סקי - דמיטרי שצ'וקין, שוער הקבוצה
איוואן ז'וואקין - אלכסנדר קוסטרוב, חלוץ
ולדימיר יאגליץ' - רוסלן ז'דאנוב, שחקן בקבוצה
פיודור בונדרצ'וק - אוליגרך, ספונסר הקבוצה והבעלים שלה
אנדריי מרזליקין - מקסים סטרלצוב, מאמן קבוצת "מלכי הקרח", מאמן נבחרת הנוער הלאומית. שחקן לשעבר בקבוצת אוטווה סנטורס.
קבוצת הסיור הראשונה

|  פרטים |
| --- | --- |
 מדינה:  הקיסרות הגרמנית הקיסרות הגרמנית
 בסיס האם:  קיל   וילהלמסהאפן
 אירועים ותאריכים
 תקופת הפעילות:  ?–1918 
 מלחמות:  מלחמת העולם הראשונה
 פיקוד
 יחידת אם:  הצי הקיסרי הגרמני הצי הקיסרי הגרמני
 מפקדים:  הוגו פון פול   פרנץ פון היפר
 
קבוצת הסיור הראשונה (בגרמנית: I. Aufklärungsgruppe) הייתה יחידת סיור מיוחדת בתוך הצי הקיסרי הגרמני. על היחידה פיקד האדמירל פרנץ פון היפר במהלך מלחמת העולם הראשונה. קבוצת הסיור I הייתה אחת היחידות הפעילות ביותר בצי הים הפתוח במהלך המלחמה; היחידה השתתפה בכל מבצע צי גדול בים הצפוני, כולל בקרבות שרטון דוגר ויוטלנד. היחידה השתתפה גם בפעולה מוגבלת בים הבלטי, כולל קרב מפרץ ריגה.
ספינות שהוקצו לקבוצת הסיור I

פון דר טאן הייתה סיירת המערכה הראשונה שהוקצתה לקבוצת הסיור I. האונייה הצטרפה ליחידה ב-8 במאי 1911. ב-30 בספטמבר הוכנסה מולטקה לקבוצת הסיור I, והחליפה את הסיירת המשוריינת הישנה רון. זיידליץ הצטרפה ליחידה לאחר שנכנסה לשירות ב-22 במאי 1913. בליכר צורפה ליחידה מאוגוסט 1914. דרפלינגר הייתה אמורה להיות מוקצית ליחידה עד סוף אוקטובר 1914, אך נזקי הטורבינה עיכבו את הספינה מלהצטרף לקבוצת הסיור I עד 16 בנובמבר של אותה שנה. האחות של דרפלינגר, ליצו, הצטרפה ליחידה ב-20 במרץ 1916. סיירת המערכה השלישית מסדרת דרפלינגר, והספינה האחרונה שהצטרפה לקבוצת הסיור I, הינדנבורג, הוקצתה ליחידה ב-6 בנובמבר 1917. מתוך שבעת סיירות המערכה שנבנו על ידי הצי הקיסרי הגרמני, רק גבן לא צורפה לקבוצת הסיור I, שכן היא הפכה לספינת הדגל של פלגת הים התיכון באוקטובר 1912.
לקראת פעולת הצי בתאריכים 18–19 באוגוסט 1916, קבוצת הסיור הראשונה הייתה אמורה להפגיז את עיירת החוף סנדרלנד, אך רק שתי סיירות מערכה גרמניות נותרו עדיין במצב קרבי (מולטקה ופון דר טאן), כך שהוקצו לקבוצה שלוש דרדנוטים לצורך המבצע: מארקגראף, גרוסר קורפירסט והאונייה החדשה שנכנסה לשירות, באיירן.
היסטוריית שירות

קבוצת הסיור I הייתה אחת היחידות הפעילות ביותר בצי הים הפתוח במהלך מלחמת העולם הראשונה. הספינות שימשו מספר פעמים בניסיונות לפתות חלק מהצי הגדול הבריטי, וכך ניתן יהיה להביס אותו על ידי כל הספינות של צי הקרב הגרמני. כמה מהמבצעים הללו קראו לספינות של קבוצת הסיור I להפגיז את החוף האנגלי; אלה כללו את הפשיטה על ירמות', הפשיטה על סקרבורו, הרטליפול וויטבי, והפגזת ירמות' ולואוסטופט. היחידה השתתפה גם בפשיטות נגד כוחות הצי הבריטי, כולל המבצעים שהביאו לקרב שרטון דוגר ולקרב יוטלנד.
קבוע קטלן

במתמטיקה, קבוע קטלן (על שם המתמטיקאי אז'ן שרל קטלן) הוא מספר המוגדר על ידי
כאשר  \beta  היא פונקציית בטא של דיריכלה. לא ידוע אם קבוע קטלן הוא מספר אי-רציונלי.
הגדרות נוספות

כאשר  {\rm {K}}(t) מוגדר להיות האינטגרל האליפטי.
שימושים

על ידי קבוע קטלן אפשר להגדיר ערכים מסוימים של פונקציית פוליגמא כגון:
קדחת הבקתה

| --- | --- |

כרזת הסרט
 בימוי:  אלי רות'
 הופק בידי:  אלי רות' רנדי פרלשטיין
 תסריט:  איליי רות', רנדי פירלשטיין 
 שחקנים ראשיים:  ריידר סטרונג ג'ורגן לד ג'יימס דה בלו סרינה וינסנט ג'ואי קרן
 מוזיקה:  אנג'לו בדלמנטי
 צילום:  סקוט קוון 
 מדינה:  ארצות הברית 
 חברה מפיצה:  Lions Gate
 שיטת הפצה:  וידאו על פי דרישה 
 הקרנת בכורה:  ארצות הברית 12 בספטמבר 2003
 משך הקרנה:  93 ד'
 שפת הסרט:  אנגלית
 סוגה:  קומדיית אימה, splatter film 
 תקציב:  $1,500,000
 הכנסות:  $30,553,394
 הכנסות באתר מוג'ו:   cabinfever
 סרט הבא:  קדחת הבקתה 2
 דף הסרט ב־IMDb
 
קדחת הבקתה (באנגלית: Cabin Fever) הוא סרט אימה אמריקאי משנת 2003 שבוים והופק על ידי אלי רות'. הסרט מגולל את סיפורם של חמישה בוגרי קולג' שנוסעים לבקתה בלב יער. במהלך הסרט נבחן האמון בין החברים כאשר מחלה קטלנית מתפשטת ביניהם.
צוות שחקנים

ריידר סטרונג - פול
ג'ורדן לד - קרן
ג'יימס דה בלו - ברט
סרינה וינסנט - מרסי
ג'ואי קרן - ג'ף
אריה ורוין - הנרי
רוברט האריס - איש זקן
האל קורטני - טומי
מת'יו הלמס - דניס
ריצ'רד בון - פנסטר
טים פאראטי - אנדי
ג'וזפה אנדרוס - סגן ווינסטון
אלי רות - ג'סטין (גרים)
קורבן אופנה

קריקטורה של "קורבן אופנה", מידג'רני, 2023
קורבן אופנה הוא מונח שנטען כי הוטבע על ידי אוסקר דה לה רנטה, המתאר אדם שמקפיד בקיצוניות להתעדכן באופנה העכשווית. קורבנות אופנה רוכשים מותגי אופנה חדשים באופן מתמיד. לדברי מעצב האופנה ג'אני ורסצ'ה, "כאשר אישה משנה את המראה שלה יותר מדי מעונה לעונה, היא הופכת להיות קורבן אופנה".
משמעות אחרת של המונח "קורבן אופנה" מתארת אדם שלמרות ניסיונות רבים להישמע לצו האופנה, הוא מתקשה בכך, או מצליח לאחר שהאופנה כבר התחלפה, וכך מבטא לבסוף חוסר אופנתיות בלבושו.
המושג הופיע לאחר המהפכה הצרפתית בשנת 1789: "Victimes de la mode" ("קורבנות האופנה" בצרפתית) נקראו נשים צעירות שיצאו לרחוב בשמלות שיפון, וכיוון ששמלה דקה זו אינה מחממת מספיק את הגוף, נטען כי הנשים נפטרו מאוחר יותר מדלקת ריאות.
קורבנות אופנה נפגעים בעקבות רצונם להיות פופולריים וחומרנותם, ונתונים להשפעת הדעות הקדומות של החברה או האינטרס המסחרי של תעשיית האופנה, או שניהם יחד. ישנם בגדים בהתאם לצו האופנה שלבישתם עלולה לפגוע בבריאות.
סיבות לתופעה

סיבות אפשריות לתופעה הן:
תרבות הצריכה הכוללת אופנה
תקשורת המונים ופרסומות
מאפיינים פסיכולוגיים אישיים
הערכה עצמית נמוכה
רצון להיות במרכז ההתרחשויות
פרפקציוניזם
חוסר ביקורתיות
אי עמידה בפני שכנוע
קונפורמיות
עבודה בתחום תוכניות שעשועים ואופנה באמצעי התקשורת
קבוצות אנשים הנחשבים מועדים להיות קורבנות אופנה הם נשים עד גיל המעבר וצעירים; נציגי תעשיית השעשועים; מומחי תעשיית האופנה; נציגי עסקים הקשורים באופנה, כמו נציגי עסקי פרסום ומומחי יחסי ציבור; ותושבי מטרופולינים ומגלופוליסים.
תופעות היסטוריות דומות

אופנת כריכת רגליים להשגת כפות הרגליים הקטנות אצל נשים בסין עד תחילת המאה ה-20
אופנת החזה הקטן אצל נשים בימי הביניים
אופנה אירופאית לגוף נשי בצורה הדומה לחרוט, שגרמה להמצאתו של מחוך; הדבר גרם להתעלפויות ומחלות שונות
אופנת הפנים העגולות ברוסיה, בעיקר אצל נשים
אופנת הפנים הלבנות לנשים ברוסיה, שגרמה לשימוש במלבינים רעילים מעופרת
אופנת העיניים המלוכסנות אצל עמים טורקיים, בעיקר כלפי נשים
אופנת ניתוחים לביטול קפל העפעף (להשגת מראה עיניים מערביות במקום מלוכסנות) ביפן
הערות שוליים

↑  על פי ג'ון פאירצ'ילד (John Fairchild): "[אוסקר ואני] ישבנו ב-Caravelle ואוסקר הסתכל סביב ואמר: 'האנשים הללו הם גיהנום אמיתי ונראים כמו קורבנות האופנה' – זו הייתה הפעם הראשונה שמישהו השתמש בביטוי." Coleridge, Nicholas (1989). The Fashion Conspiracy. HarperCollins. 0060916362.
↑  רוביק רוזנטל, "הלקסיקון של החיים: שפות במרחב הישראלי" – הגדרת המונח "קורבן אופנה", 2007, הוצאת כתר
↑  Agins, Teri (2000). The End of Fashion: How Marketing Changed the Clothing Business Forever. Harper Paperbacks. p. 116. 0060958200.
↑  גלי וינרב, ‏קווים מדעיים לדמותו של קורבן אופנה, באתר גלובס, 10 באוקטובר 2010
קבוצת הספינל

ספינל
מגנטיט
כרומיט
קבוצת הסְפּינֶל היא משפחת מינרלים, כולם תחמוצות מתכתיות, שנוסחתם הכללית היא X)(Y)2O4). כאשר X מייצג קטיונים מתכתיים דו־ערכיים כדוגמת מגנזיום, ברזל, ניקל, מנגן ובדיל, כשגם הקטיון הארבע ערכי של העופרת עשוי להופיע במיקום זה. ו-Y מייצג קטיונים מתכתיים תלת־ערכיים כדוגמת אלומיניום, ברזל, כרום, ומנגן, כשגם הקטיון הארבע ערכי של טיטניום או הקטיון הדו ערכי של העופרת עשויים להימצא במיקום זה. לעיתים ימצאו באותה דגימה תערובת של יונים שונים.
צורת תא היחידה של הסריג של משפחת המינרלים היא קובייה. אניוני החמצן מסודרים באריזה קובייתית צפופה ביותר הבנויה מטטרהדרונים שבמרכזם הקטיונים המתכתיים הדו־ערכיים (X בנוסחה) וקדקודיהם אטומי חמצן, ומאוקטהדרונים שבמרכזם הקטיונים המתכתיים התלת־ערכיים (Y בנוסחה). ב"ספינל הפוך" חצי מקטיוני ה-Y מצויים בלב הטטרהדרונים, ובלב האוקטהדרונים מצויים הן קטיוני ה-X והן קטיוני ה-Y.
מחלקים את קבוצת הספינל לשלוש תת-קבוצות שאינן נוהגות להתערבב. סדרת הספינל (ספינל-אלומיניום), שבה ה-Y הוא אלומיניום, סדרת הכרומיט (ספינל-כרום) שבה ה-Y הוא כרום וסדרת המגנטיט (ספינל-ברזל) שבה ה-Y הוא ברזל.
בקבוצת הספינל יש מעל ל-20 מינרלים. המינרלים החשובים ביותר בקבוצה כוללים את:
סדרת הספינל-אלומיניום. מינרלים קשים יותר ושקופים יותר מהספינלים בסדרות האחרות. צורת הגביש הנפוצה היא אוקטהדרון והם מופיעים בסלעי יסוד בסיסיים, בפגמטיטים גרניטיים ובשכבות של אבני גיר מותמרים. המינרלים בסדרה זו נוטים להתערבב. המינרלים הנפוצים:
ספינל - MgAl2O4, המינרל שנתן את השם לקבוצה כולה. צבעו בעיקר אדום, אבל גם ירוק, חום וחסר צבע.
גאהניט - ZnAl2O4,מופיע בצבעים ירוק, כחול, צהוב, חום ואפור.
הרציניט - FeAl2O4, צבעו שחור.
גלקסיט - MnAl2O4, צבעו שחור.
סדרת הספינל-כרום.
כרומיט - Fe,Mg)Cr2O4)
סדרת הספינל-ברזל.
מגנטיט - Fe3O4
פרנקליניט - Fe,Mn,Zn)(Fe,Mn)2O4)
אולווספין - TiFe2O4
ג'קובסיט - MnFe2O4
טרווריט - NiFe2O4
רינגוודיט - SiMg2O4, פולימורף של אוליבין נפוץ בתוך מעטפת כדור הארץ בעומק שבין 520 ל-660 קילומטרים, ומינרל נדיר במטאוריטים.
ספינלים מהסוג Mg,Fe)(Al,Cr)2O4) נפוצים בפרידוטיט בחלקה העליון של מעטפת כדור הארץ, בין  תחום האי רציפות מוהורובצ'יץ' ועד עומק של 70 קילומטרים. מתחת לעומק זה, ספינל (אם קיים) הופך עשיר יותר ויותר בכרום. ככל שהעומק גדל כך הופך גארנט מסוג פירופ להיות מינרל האלומיניום היציב יותר בפרידוטיט. בעומקים קטנים יותר מתחם אי הרציפות מוהורובצ'יץ' מינרל האלומיניום היציב יותר בפרידוטיט הוא פלגיוקלז סידני.
במעבדה הצליחו לייצר מעל ל-200 סוגים שונים של ספינל, חלקם כאבני חן וחלקם כחומרים פרימגנטיים.
לקריאה נוספת

Deer, Howie and Zussman (1966) An Introduction to the Rock Forming Minerals, Longman, pp.424-433.
אנציקלופדיה בריטניקה
הערות שוליים

↑  להבנת הנושא ראו באתר webmineral אנימציה מבוססת Java של המינרל ספינל שבו במרכז הטטרהדרונים נמצא מגנזיום ובמרכז האוקטהדרונים נמצא אלומיניום.
קו A-A

קו ארכנגלסק–אסטרחן (בקיצור קו A–A) היה המטרה הצבאית של מבצע ברברוסה. המושג "קו A-A" הוזכר לראשונה ב-18 בדצמבר 1940 בפקודת הפיהרר מספר 21, אשר ביטאה את המטרות של מבצע ברברוסה, מבצע הפלישה הגרמני לברית המועצות, הפקודה תיארה את כיבוש "הקו הכללי וולגה-ארכנגלסק" כיעד הצבאי הכולל של המבצע.
מקורו של הקו היה במחקר צבאי מוקדם יותר שבוצע בקיץ 1940 על ידי הגנרל אריך מרקס, דו"ח זה דגל בכיבוש ברית המועצות עד לקו "ארכנגלסק-גורקי-רוסטוב" וזאת על מנת למנוע ממנה להוות איום על גרמניה בעתיד ו"להגן עליה מפני מפציצי אויב". מרקס חזה שהמערכה, כולל כיבוש מוסקבה ומחוצה לה, תימשך בין 9 ל-17 שבועות (בין חודש לארבעה חודשים).
קו ה-AA ההיפותטי היה אמור להימתח מעיר הנמל ארכנגלסק שלחופי הים הלבן בצפון רוסיה, ימשיך ללאורך הוולגה ועד לעיר הנמל אסטרחן שבשפך הוולגה, לחופי הים הכספי. לאור כישלון מבצע ברברוסה והפסדיה של גרמניה במערכה שפתחה נגד ברית המועצות, הגרמנים לא הצליחו להגיע ליעד זה ולא כבשו אף אחת מהערים לאורך הקו.
מטרות

התכנון היה שהצבא האדום יובס בבליצקריג בקיץ וסתיו 1941, עוד לפני תחילת החורף הרוסי הקשה ובכך יושלם כיבוש ברית המועצות עד שטחי קו A-A. הורמאכט הניח שרוב האספקה הצבאית הסובייטית ועיקר פוטנציאל המזון והאוכלוסייה של ברית המועצות קיימים בארצות השוכנות ממערב לקו ה-AA המוצע,. בנוסף לאסקפה הצבאית ומצבורי הנשק שהגרמנים היו משיגים, ברית המועצות הייתה כבר בתחילת הכיבוש כ-86% משדות הנפט שלה, רובם בקווקז.
קו ה-AA כיעד הסופי של מבצע ברברוסה נבחר משום שכיבוש כולל של ברית המועצות כולה במערכה צבאית אחת נחשב לבלתי אפשרי לאור ממדיה הגאוגרפיים העצומים. על פי התכנון, הנאצים תכננו להפציץ ולהרוס את מרכזי התעשייה הסובייטיים שנותרו מזרחה יותר (בעיקר מעבר להרי אורל) באמצעות הפצצות אוויריות, כאשר עבור מבצע ההריסה של המפעלים היו אמורים להיות מוקצים מאות מטוסים.
הערות שוליים

1 2  Kay, Alex J. (2006). Exploitation, Resettlement, Mass Murder: Political and Economic Planning for German Occupation Policy in the Soviet Union, 1940-1941", p. 31. Berghahn Books.
1 2  Rich, Norman (1973). Hitler's War Aims: Ideology, the Nazi State, and the Course of Expansion, pp. 210–212. W. W. Norton & Company Inc., New York.
ערך זה הוא קצרמרבנושא היסטוריה ובנושא מלחמת העולם השנייה. אתם מוזמנים לתרום לוויקיפדיה ו.
קו 9 (הרכבת התחתית של מדריד)

קו 9 של הרכבת התחתית של מדריד (בספרדית: línea 9) הוא קו רכבת תחתית במערכת הרכבת התחתית של מדריד. הקו, שנפתח בשנת 1980 ממלא תפקיד חשוב בשירות המערכת ומקשר בין תחנות וקווים רבים. הקו נוסע לאורך כל מסלולו מתחת לאדמה. סמל המסלול של הקו הוא בצבע סגול ופועלות בו 29 תחנות על 38 קילומטר מקצה לקצה.
אף על פי שמספר הקו הוא 9, הקו נבנה בפועל שנים רבות לפני השלמתו של קו 8 וזאת עקב העיכובים הרבים שהיו בבנייתו של הקו הקודם.
מסלול הקו

קו 9 נוסע במסלול מהיר וארוך וחוצה את מדריד מהפרברים הצפוניים דרך מרכז העיר ומזרחה עד הפרברים הדרומיים ביותר של העיר. הקו מקשר בין רוב קווי הרכבת הפרברית של מדריד לבין קווי הרכבת התחתית של מדריד דרך שכונות רבות.
המסלול המרכזי של הקו מסתיים אומנם בדרום העיר ולא מגיע לפרברים אך מתחנתו הסופית יוצא קו ענף נוסף שמגיע עד לפרברים הדרומיים של מדריד.
תוכניות עתידיות

על פי המתוכנן יורחב הקו בשנים האחרונות בתחנות נוספות ויגיע עד לתחנת הצטלבות עם קו 1 באזור תחנת פאקו דה לוסיה אך למרות הפרסומים אין עוד שום פרויקט רשמי בקשר להרחבה.
צציליה, דוכסית מקלנבורג-שוורין

דיוקן רשמי
הדוכסית צציליה (מימין) לצד גיסתה ויקטוריה לואיזה, נסיכת פרוסיה. שתיהן לבושות במדי הצבא הפרוסי
צציליה, לצד בעלה וילהלם, נסיך הכתר של גרמניה
צציליה אוגוסטה מריה, דוכסית מקלנבורג-שוורין (בגרמנית: Cecilie Auguste Marie Herzogin zu Mecklenburg; 20 בספטמבר 1886 – 6 במאי 1954) הייתה בתו של פרידריך פרנץ השלישי, הדוכס הגדול של מקלנבורג-שוורין ואשתו של וילהלם, נסיך הכתר של גרמניה.